Ներկայիս իշխանություններն ամեն առիթով շեշտում են, որ նախորդի քաղաքականությունը շարունակելու ցանկություն չունեն, սակայն արդյո՞ք միշտ է դա նրանց հաջողվում: Գյումրի քաղաքի գլխավոր ճարտարապետ Հենրիկ Գասպարյանն, ով աշխատել է նաեւ նախկին քաղաքապետի օրոք՝ համեմատելու բան շատ ունի: Համաձայն է մտքի հետ, որ քաղաքի կենտրոնը պարզապես արձանախեղդ է, սակայն դրանց առատության մեջ վատ բան չի տեսնում: Հպարտությամբ հայտարարում է, որ «Կումայրի արգելոց» թանգարանին կից ստեղծել են քանդակների թանգարան: